**ZÁPISNICA (č.1)**

**z vyhodnotenia ponúk na základe kritérií na vyhodnotenie ponúk v súlade so zákonom
č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov** (ďalej len „zákon“)

1. **Identifikácia verejného obstarávateľa:**

Názov organizácie: Univerzita Komenského v Bratislave

Sídlo: Šafárikovo nám. 6, P. O. BOX 440, 814 99 Bratislava 1

IČO: 00 397 865

Web: http://uniba.sk

Kontaktná osoba: Ing. Lenka Batková

**2. Identifikácia verejného obstarávania:**

Predmet zákazky: „Rekonštrukcia kultúrnej pamiatky Univerzity Komenského na Vajanskom nábreží 10, Bratislava - adaptácia objektu pre potreby výučby UK“

Vestník EÚ (TED): 424766-2024,OJ S 137/2024 zo dňa 16.07.2024

Vestník verejného obstarávania: 137/2024 zo dňa 17.7.2024 pod značkou 17270-MSP

Postup verejného obstarávania: nadlimitná zákazka na uskutočnenie stavebných prác § 66

 ods. 7 zákona

Lehota na predkladanie ponúk: 18.10.2024 do 12.00 hod.

Otváranie ponúk: 18.10.2024 o 12:37:37 hod.

**3. Priebeh vyhodnocovania ponúk na základe kritérií na vyhodnotenie ponúk a predbežné poradie uchádzačov****:**

 Komisia na otváranie ponúk, vyhodnotenie splnenia podmienok účasti a vyhodnotenie ponúk (ďalej len „komisia“) začala svoju činnosť po otváraní ponúk a teda začala vyhodnocovať predložené ponuky, t.j. najskôr ich vyhodnotila na základe kritérií na vyhodnotenie ponúk a k vyhodnoteniu splnenia podmienok účasti a vyhodnoteniu ponúk z hľadiska splnenia požiadaviek na predmet zákazky pristúpi až následne.

Dňa 24.10.2024 prebehlo prvé zasadnutie komisie, ktorého sa zúčastnili všetci členovia komisie (uvedený na konci tejto zápisnice), a to buď prezenčne, alebo online.

Ako prvý krok komisia pridelila body ponukám podľa kritéria č. 1 (K1) – Celková cena v EUR bez DPH za celý predmet zákazky.

|  |  |  |  |  |
| --- | --- | --- | --- | --- |
| **P. č.** | **Identifikácia uchádzača** | **Kritérium na vyhodnotenie ponúk** **(K1) – najnižšia cena za celý predmet zákazky v Eur bez DPH** | **Počet pridelených bodov** | **Poradie podľa kritéria K1** |
| 1. | SOAR sk, a.s.Pri Rajčianke 49010 01 ŽilinaIČO: 50442201 | 6 854 799,98 | 59,20 | 4. |
| 2. | Združenie firiem VW WACHAL a.s., YUCON, s.r.o.Tylova 220/17767 01 KroměřížIČO: 25567225 | 5 797 625,00 | 70 | 1. |
| 3. | HORNEX, a.s.Agátová 4D841 01 BratislavaIČO:35802570 | 6 457 015,73 | 62,85 | 3. |
| 4. | BAUSKA, s.r.oMagnezitárska 11/B040 01 KošiceIČO: 46447156 | 6 122 284,40 | 66,29 | 2. |
| 5. | PAMARCH s.r.oŠtefánikova trieda 4/7949 01 NitraIČO:46282041 | 7 418 001,43 | 54,71 | 5. |

Následne komisia pristúpila k prideleniu bodov za kritérium č. 2 (K2) – skúsenosti stavbyvedúceho. Tabuľka s pridelenými bodmi za kritérium č. 2, ako aj celkový počet pridelených bodov tvorí prílohu tejto zápisnice. Výsledné poradie bodov je nasledovné:

|  |  |  |  |  |  |
| --- | --- | --- | --- | --- | --- |
| **P. č.** | **Identifikácia uchádzača** | **Počet pridelených bodov za kritérium K1** | **Počet pridelených bodov za kritérium K2** | **Výsledný počet bodov pridelený za obidve kritéria** | **Výsledné poradie** |
| 1. | SOAR sk, a.s.Pri Rajčianke 49010 01 ŽilinaIČO: 50442201 | 59,20 | 30 | 89,20 | 3. |
| **2.** | **Združenie firiem VW WACHAL a.s., YUCON, s.r.o.****Tylova 220/17****767 01 Kroměříž****IČO: 25567225** | **70** | **30** | **100** | **1.** |
| 3. | HORNEX, a.s.Agátová 4D841 01 BratislavaIČO:35802570 | 62,85 | 30 | 92,85 | 2. |
| 4. | BAUSKA, s.r.oMagnezitárska 11/B040 01 KošiceIČO: 46447156 | 66,29 | 8 | 74,29 | 5. |
| 5. | PAMARCH s.r.oŠtefánikova trieda 4/7949 01 NitraIČO:46282041 | 54,71 | 24 | 78,71 | 4. |

Podľa návrhu na plnenie kritéri sa predbežne prvým uchádzačom podľa počtu pridelených bodov za obidve kritéria stal uchádzač:

**Združenie firiem VW WACHAL a.s., YUCON, s.r.o.**

**Tylova 220/17**

**767 01 Kroměříž**

**IČO: 25567225**

Pri uchádzačovi BAUSKA, s.r.o. komisia nenašla v ponuke vyplnený výkaz výmer, aby skontrolovala sumu uvedenú v návrhu na plnenie kritéria. Vzhľadom na poradie tohto uchádzača podľa návrhu na plnenie kritéria sa touto skutočnosťou komisia ďalej nezaoberala.

Úlohou komisie bolo do ďalšieho zasadnutia preveriť kritérium K2 - skúsenosti stavbyvedúceho, ktoré uchádzač **Združenie firiem VW WACHAL a.s., YUCON, s.r.o.** uviedol v návrhu na plnenie kritéria.

Dňa 8.11.2024 komisia opätovne zasadala.

Jednotlivým kontaktným osobám uvedeným v tabuľke k podkritériu č. 2, ktorú vo svojej ponuke predložil predbežne úspešný uchádzač, komisia zaslala mailovú žiadosť (príloha č. 2 tejto zápisnice) k prevereniu pravdivosti údajov uvádzaných uchádzačom a k overeniu informácie, či stavbyvedúcim na daných stavbách bol uchádzačom deklarovaný Ing. Tomáš Pinďák. Komisia zistila nasledovné informácie:

1. Skúsenosť – komisii prišla odpoveď, že p. Ing. Tomáš Pinďák bol nadriadenou osobou hlavného stavbyvedúceho, pričom hlavným stavbyvedúcim bol p. Petr Pápežik,
2. Skúsenosť - odberateľ potvrdil referenciu, pričom p. Pinďák bol po celú dobu stavbyvedúcim,
3. Skúsenosť – neprišla odpoveď, telefonicky sa komisii nepodarilo takisto nič overiť,
4. Skúsenosť – na zmluve ako aj v stavebnom denníku je uvedený ako stavbyvedúci takisto p. Petr Pápežik,
5. Skúsenosť- neprišla odpoveď, zaslaných viacero mailov, telefonicky sa komisii nepodarilo takisto nič overiť,
6. Skúsenosť - odberateľ potvrdil referenciu, pričom p. Pinďák bol po celú dobu stavbyvedúcim.

Preto komisia dňa 11.11.2024 žiadosťou o vysvetlenie požiadala uchádzača o vysvetlenie odpovedí na skúsenosti č. 1 a 4, ako aj o predloženie dôkazov k referenčným zákazkám č. 3 a 5, resp. ku skutočnosti, že stavbyvedúcim na týchto stavbách bol p. Ing. Tomáš Pinďák.

Komisia poskytla uchádzačovi na odpoveď najskôr 3 pracovné dní, po jeho žiadosti o predĺženie tejto lehoty poskytla celkovo 7 pracovných dní.

Uchádzač v stanovenej predĺženej lehote nedoručil odpoveď, resp. odpoveď nedoručil ani neskôr, po stanovenej lehote. Preto bola ponuka uchádzača komisiou dňa 22.11.2024 vylúčená, a to podľa § 53 ods. 5 písm. c) bod 1 zákona.

Počas celého procesu verejného obstarávania verejný obstarávateľ skúmal, či u zainteresovaných osôb (v zmysle § 23 zákona) existuje/neexistuje konflikt záujmov. Žiaden konflikt záujmov nebol identifikovaný a žiadna zainteresovaná osoba neoznámila verejnému obstarávateľovi, že by bola v konflikte záujmov vo vzťahu k niektorému uchádzačovi.

**4. § 53 ods. 8 bod d) a f) zákona sa neuplatňuje. Zoznam subdodávok nie je komisii v tejto fáze verejného obstarávania známy ako ani úspešný uchádzač.**

Neoddeliteľnou súčasťou tejto zápisnice sú nasledujúce prílohy:

č.1 - prepočet kritérií na vyhodnotenie ponúk

č. 2 – dopytujúce maily na preverenie skúsenosti stavbyvedúceho uchádzača Združenie firiem VW WACHAL a.s., YUCON, s.r.o. a odpovede na ne

Zápisnicu vypracoval: Ing. Lenka Batková------------------------, dňa 24.10.2024

Súhlas jednotlivých členov komisie so znením tejto zápisnice:

Mgr. Martin Dufala, PhD. --------------------------------------------

doc. JUDr. Hana Kováčiková, PhD. --------------------------------------------

Ing. Albert Priehoda, PhD. --------------------------------------------

JUDr. Michal Adamík --------------------------------------------

Ing. Roman Rosina --------------------------------------------

Ing. Lenka Batková --------------------------------------------

Mgr. Art. Tomáš Kružlík --------------------------------------------

Ing. arch. Lukáš Rypák --------------------------------------------

Ing. arch. Karol Volf --------------------------------------------